นักเคมีการันตี หิมะเทียมอิชิตัน ไร้พิษสง
เกิดเสียงวิจารณ์สนั่นโลกโซเชียลฯ เมื่อ นาย,ตัน ภาสกรนที, ประธานจัดงาน ,นิมมาน สโนว์ เฟสติวัล (Nimman Snow Festival), ที่ศูนย์การค้า Think Park บริเวณสี่แยกรินคำ ถนนนิมมานเหมินท์ อ.เมือง จ.เชียงใหม่ โดยเป็นการนำเกลือบริสุทธิ์จำนวนหลายพันกระสอบ น้ำหนักรวมมากกว่า 40 ตัน มาเทบริเวณพื้นที่จัดงานเพื่อใช้เป็นหิมะเทียม ซึ่งสมาชิกเว็บบอร์ดชื่อดังอย่าง Pantip ได้โพสต์ภาพเกลือบริสุทธิ์ที่กระจายออกมายังทางเท้าและพื้นที่ใกล้เคียง พร้อมกับแสดงความเป็นห่วงหลังการจัดงานว่าจะมีวิธีดูแลอย่างไร,ทั้งนี้ นายตัน ชี้แจงทางเฟซบุ๊กส่วนตัวว่า ,ทางทีมข่าวเฉพาะกิจไทยรัฐออนไลน์ จึงสอบถามไปยัง ,รศ.ดร.พลังพล คงเสรี อาจารย์ภาควิชาเคมี คณะวิทยาศาสตร์ ม.มหิดล, ถึงเรื่องดังกล่าวที่เกิดขึ้น โดย อ.พลังพล อธิบายว่า Refined Salt เป็นเกลือที่ค่อนข้างดี จะมีความเป็นเกลือแกง หรือโซเดียมคลอไรด์ เกินกว่า 99.9% และจะมีความแห้ง ความชื้นต่ำ สามารถใช้ในอากาศแห้งเหมือนเมืองเชียงใหม่ได้,Refined Salt อันตรายต่อแหล่งน้ำและสิ่งมีชีวิตหรือไม่ ?,อ.พลังพล วิเคราะห์ว่า ขนาดของผลึกเกลือ อาจอยู่ระหว่าง 100-300 ไมครอน (ไมครอน 1 ในล้านของเมตร) เล็กกว่าเกลือที่ใช้ทำอาหารทั่วไป ถ้ามาตรฐานที่ขึ้นสูงของโซเดียมในน้ำอยู่ที่ 20 ppm = 20 กรัม ในน้ำ 1 ตัน ถ้าคิดเป็นโซเดียมคลอไรด์ เท่ากับ 50 กรัม/ตัน น้ำ ถ้ามีเกลือ 1 กิโลกรัม ต้องใช้น้ำละลาย 50 ลูกบาศก์เมตร ถ้าเกลือ 1 ตัน ก็ใช้น้ำเจือจาง 50,000 ลูกบาศก์เมตร,ส่วนจะอันตรายหรือไม่นั้น ขึ้นอยู่กับความเข้มข้น แต่กรณีนี้อาจจะมีปริมาณมากกว่าปกติเล็กน้อย มีวิธีจัดการ คือทำให้เกลือเหล่านี้เจือจางลง โดยการใช้น้ำ เพราะเกลือสามารถละลายน้ำได้อย่างมาก ใช้น้ำชำระล้างให้เจือจางก่อนปล่อยลงสู่แหล่งน้ำธรรมชาติ,ขณะที่ สิ่งมีชีวิตในแหล่งน้ำ ต้องมีการคำนวณปริมาณในแหล่งน้ำนั้นก่อนว่ามีปริมาณเท่าใด และเกลือไหลลงไปสู่แหล่งน้ำเท่าใด ถ้าคำนวณแล้วว่าน้ำมีปริมาณมากกว่าเกลือหลายเท่าตัว ก็จะไม่มีปัญหาอะไรกับสิ่งมีชีวิตที่อยู่ในน้ำ,ทั้งนี้ อ.พลังพล ยืนยันอย่างหนักแน่นว่าไม่มีปัญหากับแม่น้ำปิงแน่นอน เพราะแม่น้ำปิงมีปริมาณมหาศาล ซึ่งถ้ามีการเก็บกวาดไปแล้วส่วนที่เหลือไม่น่าจะมีปริมาณเยอะ เมื่อไหลลงสู่แม่น้ำปิงมันจะเจือจางลงไปตามธรรมชาติ,Refined Salt มีผลต่อต้นไม้บริเวณนั้นอย่างไร ?,ผู้เชี่ยวชาญด้านเคมี อธิบายว่า องค์การทางทะเลระหว่างประเทศ International Maritime Organization กำหนดค่าเกลือสูงสุดในดินคือ 50 มิลลิกรัม/ลูกบาศ์กเมตร ในส่วนของดินอาจจะมีปัญหาเรื่องของดินเค็ม ซึ่งช่วงนี้ จ.เชียงใหม่ มีอากาศแห้ง เกลือจะไปอยู่บนผิวดินไม่ลงลึกไปในดิน โดยมีวิธีแก้ไข คือ การตักหน้าดินออกมาและนำไปทิ้ง ส่วนหากมีฝนตกลงมา เกลือเหล่านี้จะละลายน้ำหมด และค่อยๆ ซึมลงตามท่อสู่แหล่งน้ำใต้ดิน ความเป็นพิษของมันจะไม่สูงมากนัก,Refined Salt เป็นอันตรายต่อมนุษย์แค่ไหน ?,อ.พลังพล เผยว่า สารเคมีที่ใช้นั้นเป็นเกลือแกงที่มีความบริสุทธิ์สูง และใช้กรรมวิธีทำให้ดูขาวสวย มีขนาดของผลึกที่ค่อนข้างเท่ากัน โดยเกลือแกงมีความเข้มข้นต่ำ ไม่ได้มีปัญหากับมนุษย์ อีกทั้งสารพวกนี้ไม่ได้เข้าตามผิวหนังของมนุษย์ เนื่องจากเกลือเป็นสารที่มีขั้วสูง ส่วนผิวหนังมนุษย์มีชั้นไขมันป้องกันอยู่ ฉะนั้น เกลือเหล่านี้ไม่สามารถที่จะเข้ามาอยู่ในร่างกายได้,สำหรับในเรื่องของการสูดดมหิมะเทียมเข้าไปนั้น อ.พลังพล ให้ข้อมูลว่า เกลือมีความหนาแน่นค่อนข้างสูง ประมาณเกือบ 2 เท่าของน้ำ และไม่ได้มีขนาดเล็กถึงขนาดเป็นผงฟุ้งกระจาย ยกตัวอย่าง คนที่ทำนาเกลือเป็นอาชีพ ซึ่งคนเหล่านั้นก็ไม่ได้มีปัญหาอะไร อีกทั้ง สารพวกนี้มีอยู่ในอากาศอยู่แล้ว และมีวัฏจักรของมันอยู่ โดยในกรณีนี้มันไม่น่าห่วงมากนัก,โซเดียมคลอไรด์ หรือเกลือแกง นำมาใช้ปรุงอาหารตามปกติ หากมีการกินเข้าไปนิดหน่อยก็ไม่เป็นอะไร มนุษย์เรามีกระบวนการเผาผลาญในระบบร่างกาย เพราะฉะนั้นไม่น่ากลัวถ้าปริมาณไม่สูง,ผู้เชี่ยวชาญด้านเคมี ระบุ,เกลือทำให้เกิดสนิมจริง แต่ต้องใช้ระยะเวลานาน ?,อาจารย์ภาควิชาเคมี ม.มหิดล อธิบายว่า เกลือทำให้เกิดสนิมเร็วขึ้น เนื่องจากเกลือจะทำตัวเป็นอิเล็กโทรไลต์ ทำให้ปฏิกิริยาการถ่ายเทอิเล็กตรอนทำได้อย่างมีประสิทธิภาพมากยิ่งขึ้น รถยนต์ที่อยู่ในเมืองหนาวจะผุเร็วกว่าปกติ ทางต่างประเทศจะนำเกลือมาโปรยบนถนน เมื่อรถยนต์วิ่งผ่านเกลือเหล่านี้จะติดอยู่ในบังโคลนรถยนต์และหลายคนไม่ได้ล้างรถ เมื่อสะสมเป็นระยะเวลานาน โอกาสที่จะเกิดสนิมจึงมีสูง,ส่วนกรณีของที่ จ.เชียงใหม่ นั้น ถ้าขับรถยนต์เหยียบน้ำก็จะช่วยชะล้างออกไปบางส่วน เมื่อกลับถึงบ้านให้ใช้น้ำฉีดล้างออก เพียงเท่านี้ก็ไม่มีปัญหาอะไรแล้ว ถ้าจะเกิดสนิมต้องใช้เวลาพอสมควร อย่างเช่น ทางภาคใต้แถวชายทะเลจะเห็นได้ว่ามีปัญหาเรื่องนี้อยู่พอสมควร,วิธีการกำจัด Refined Salt ทำได้อย่างไร ?,อ.พลังพล ระบุว่า เกลือสามารถละลายน้ำได้ ฉะนั้น ในกรณีดังกล่าวในทางกายภาพ ให้ใช้การตักทิ้ง ดูดออก ปัดกวาด ซึ่งส่วนที่ยังเหลือก็เป็นกระบวนการทางเคมี ค่อยๆ เจือจางลงไป,ปัญหาในเมืองเชียงใหม่ ผมประเมินแล้วว่าไม่น่าจะมีปัญหาหรือผลกระทบมากมาย และที่สำคัญคือไม่มีปัญหากับคนอย่างแน่นอน ฉะนั้นอย่าไปกลัวหรือกังวลเกินกว่าเหตุ ควรหาข้อมูลทางวิทยาศาสตร์มาประกอบกันก่อน, ผู้เชี่ยวชาญด้านเคมี ทิ้งท้าย,อย่างไรก็ตาม เมื่อวันที่ 22 ธ.ค.57 ทางเจ้าหน้าที่ได้ทำความสะอาดและดูดฝุ่นบนฟุตปาทเรียบร้อยแล้ว และมีการปูหญ้าเทียมรอบบริเวณ เพื่อป้องกันไม่ให้หิมะเทียมลงสู่ถนนอีกด้วย,ขอบคุณภาพบางส่วนจาก Facebook : ตัน ภาสกรนที
ทีมข่าวเฉพาะกิจไทยรัฐออนไลน์ สอบถามไปยัง รศ.ดร.พลังพล คงเสรี โดยอธิบายว่า Refined Salt เป็นเกลือที่ค่อนข้างดี จะมีความเป็นเกลือแกง หรือโซเดียมคลอไรด์ เกินกว่า 99.9% และจะมีความแห้งความชื้นต่ำ สามารถใช้ในอากาศแห้ง
หิมะเทียม,ตัน อิชิตัน,นิมมาน สโนว์ เฟสติวัล,หิมะเทียมอันตราย,refined salt,เกลือบริสุทธิ์,ทีมข่าวเฉพาะกิจไทยรัฐออนไลน์,เชียงใหม่,Nimman Snow Festival,Think Park,นิมมานเหมินท์,โซเดียมคลอไรด์,ตัน ภาสกรนที,เกลือแกง,อันตราย,สิ่งแวดล้อม,ดราม่าหิมะเชียงใหม่,ทำลายสิ่งแวดล้อม